Държавен вестник, бр. 78, 2023 г., стр. 27

БРОЙ  78	
Д Ъ Р Ж А В Е Н  В Е С Т Н И К 	
СТР.  27  
вателни премии, заплащани от организацията 
или асоциацията на организации на произво-
дители и техните членове. Застраховката се 
сключва от организацията или асоциацията 
на организации на производители в полза на 
нейн член, като застрахователната премия се 
изплаща от сметката на оперативния фонд.
(2) Дейностите по застраховане на рекол-
тата не трябва да са обвързани с условие за 
сключване на застрахователния договор с 
определено застрахователно дружество или 
да бъдат ограничени до застрахователните 
покрития, предоставяни от едно застрахова-
телно дружество или група дружества.
(3) Със средства от оперативната програма 
не могат да се субсидират застрахователни 
премии, които са субсидирани по друга схема 
за подпомагане със средства от Европейския 
съюз или под формата на държавна помощ.
Чл. 27. (1) При одобрението на интервен-
циите по чл. 2, т. 10 се извършва оценка дали 
планираните действия допринасят за постига-
нето на една от целите по чл. 13, параграф 1 
от Делегиран регламент (ЕС) 2022/126.
(2) Финансовата помощ се изплаща на дос-
тавчика на индивидуално обучение, който е 
организация на производители или асоциация 
на организации на производители.
(3) Получател на индивидуално обучение 
е организация на производители, асоциация 
на организации на производители, група про-
изводители или индивидуален производител, 
който членува или не в организация на про-
изводители, асоциация на такива организации 
или група производители.
(4) Действията в рамките на интервенци-
ите по чл. 2, т. 10 не могат да се възлагат на 
външни изпълнители.
Чл. 28. (1) В рамките на оперативната 
програма допустими за подпомагане са адми-
нистративни разходи и разходи за персонал, 
когато са свързани с подготовката, извър- 
шването или проследяването на интервенци-
ите по чл. 2.
(2) Разходите за персонал се подпомагат 
при спазване на следните условия:
1. разходите са извършени пряко от ползва-
теля на финансовата помощ за нает персонал 
и/или постоянен персонал;
2. когато са извършени от постоянния пер-
сонал на ползвателя на финансовата помощ, 
размерът на разходите съответства на дела 
от работното време, през което са били заети 
за извършване на дейностите по съответната 
интервенция;
3. са удостоверени с разходооправдателни 
документи, съдържащи подробни данни за 
действително извършената работа във връзка 
с конкретната интервенция;
4. размерът на разходите може да бъде 
оценен и проверен;
5. размерът на разходите за персонал не 
надвишава максималните осигурителни пра-
гове за тази дейност;
6. размерът на почасовата ставка от посто-
янния персонал на ползвателя на финансовата 
помощ може да бъде изчислен, като съдър-
жащите се в най-актуалната документация 
годишни брутни разходи за заетост на конкрет-
ните служители, работили по извършването 
на дейностите по съответната интервенция, се 
разделят на 1720 часа, или пропорционално, 
ако служителите са били заети на непълно 
работно време.
(3) Административните разходи, свързани 
с подготовката, извършването или проследя-
ването на интервенциите по чл. 2, не надви-
шават 4% от общите допустими разходи за 
извършената интервенция.
(4) Разходите за персонал и администра-
тивните разходи, свързани с управлението на 
оперативния фонд или с подготовката, изпъл-
нението и проследяването на оперативната 
програма, не надвишават 2% от одобрения 
оперативен фонд, които включват както фи-
нансовата помощ от Съюза, така и вноската 
на ползвателя на финансовата помощ.
Раздел VI
Изплащане на финансовата помощ
Чл. 29. (1) Финансовата помощ се предос-
тавя под формата на възстановяване на из-
платените от оперативния фонд действително 
извършени разходи, одобрени със заповедта 
по чл. 13, ал. 1, т. 1, чл. 14, ал. 9 и чл. 15, 
ал. 7, които са подкрепени с разходооправда-
телни документи, представени от ползвателя 
на финансовата помощ за извършването на 
интервенцията.
(2) Финансова помощ не се изплаща на 
ползватели на помощта, за които е установено 
изкуствено създаване на условия за подпо-
магане с оглед получаване на предимство за 
получаване на помощта.
(3) Финансовата помощ се изплаща, в 
случай че няма данни за наличие на двойно 
финансиране на дейностите, активите и раз-
ходите, предмет на подпомагане по интервен-
циите по чл. 2.
(4) Финансовата помощ по ал. 1 се изплаща 
чрез авансови плащания, междинни плащания 
и окончателно плащане.
(5) Финансовата помощ по заявленията за 
авансово, междинно и окончателно плащане 
се изплаща в рамките на финансовата година, 
в която са подадени.
(6) Ползвателят на помощта има право на 
едно авансово или едно междинно плащане за 
всяка година от изпълнение на оперативната 
програма.
Чл. 30. (1) Заявление за авансово плащане 
се подава, при условие че: